NZ-minister kry opstopper op straat | Netwerk24
Deur News24 14 Maart 2019 14:59
James ShawFoto: Twitter
’n Nieu-Seelandse minister is Donderdag helder oordag aangeval en met die vuis in die gesig geslaan.
James Shaw, die land se minister van klimaatsverandering, het werk toe gestap. Politici in Nieu-Seeland meng gemaklik met die publiek op straat, in winkels, drinkplekke en by sportbyeenkomste. ’n Aanval soos hierdie gebeur so te sê nooit in dié land nie, berig AP.
Shaw het verby die botaniese tuin in Wellington gestap toe die aanvaller hom gegryp en met die vuis bygedam het.
Hy het ’n blouoog en merke aan sy pols.
’n 47-jarige man, wat van die toneel weggejaag het, is deur die polisie aangekeer. - News24
Meer oor: James Shaw | Aangerand